
Dokumenta datumu 

skatīt laika zīmogā. 

Nr. 1.5- 99
Iepirkuma procedūras Nr. VS 2025/01
Pretendentiem
Par atbildes sniegšanu
Sabiedrības ar ierobežotu atbildību „Vidzemes slimnīca” iepirkumu komisija iepirkuma procedūrā “Ventilācijas un dzesēšanas sistēmu apkope” iepirkuma identifikācijas Nr. VS 2025/01 (turpmāk – Iepirkuma procedūra) Elektroniskajā iepirkumu sistēmā saņēmusi pretendenta jautājumu un sniedz atbildi:
JAUTĀJUMS: Nolikuma punktā Nr. 13.7. prasīts nodrošināt: vismaz 2 (divi) ventilācijas-siltumapgādes iekārtu speciālisti, kuri apmācīti veikt ventilācijas un siltumapgādes sistēmu apkopi un remonta darbus. Katram speciālistam ir jābūt izsniegtam sertifikātam vai citam līdzvērtīgam dokumentam, kas apliecina, ka speciālists ir apmācīts veikt minētos apkopes darbus. Jautājums – vai minēto prasību nodrošina LSGŪTIS izsniegts un BIS reģistrēts būvspeciālistu sertifikāts “Siltumapgādes, ventilācijas un gaisa kondicionēšanas sistēmu būvdarbu vadīšana un būvuzraudzība”? Ja nē, tad lūdzu precizējiet, kāds sertifikāts vai dokuments tieši tiek prasīts un kāda organizācija tādus izsniedz.
ATBILDE: Iepirkuma procedūras nolikuma 13.7. punkta prasību, ka katram ventilācijas-siltumapgādes iekārtu speciālistam, kurš apmācīts veikt minētos apkopes darbus, ir jābūt izsniegtam sertifikātam vai citam līdzvērtīgam dokumentam, kas apliecina, ka speciālists ir apmācīts veikt šos darbus, nodrošina LSGŪTIS izsniegts un BIS reģistrēts būvspeciālistu sertifikāts “Siltumapgādes, ventilācijas un gaisa kondicionēšanas sistēmu būvdarbu vadīšana un būvuzraudzība” vai iegūta vismaz  1. līmeņa augstākā izglītība, kas apliecina apgūtās zināšanas ventilācijas-siltumapgādes inženiersistēmās. Piedāvājumam jāpievieno sertifikāta vai iegūtās augstākās izglītības diploma kopija.

Lauma Meldere
Dokuments ir parakstīts ar drošo elektronisko parakstu un satur laika zīmogu.

